Document ID: 31992R3724

ΚΑΝΟΝΙΣΜΟΣ (ΕΟΚ) αριθ. 3724/92 ΤΟΥ ΣΥΜΒΟΥΛΙΟΥ της 3ης Δεκεμβρίου 1992 για τον καθορισμό, για την αλιευτική περίοδο 1993, των τιμών προσανατολισμού των προϊόντων αλιείας που απαριθμούνται στο παράρτημα Ι σημεία Α, Δ και Ε του κανονισμού (ΕΟΚ) αριθ. 3687/91
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3687/91 του Συμβουλίου της 28ης Νοεμβρίου 1991 περί κοινής οργανώσεως αγοράς στον τομέα των προϊόντων αλιείας (1), και ιδίως το άρθρο 10 παράγραφος 3,
την πρόταση της Επιτροπής,
Εκτιμώντας:
ότι το άρθρο 10 παράγραφοι 1 και 2 του κανονισμού (ΕΟΚ) αριθ. 3687/91 προβλέπει ότι, για καθένα από τα προϊόντα που απαριθμούνται στο παράρτημα Ι σημεία Α, Δ και Ε του εν λόγω κανονισμού, καθορίζεται τιμή προσανατολισμού σε τέτοιο επίπεδο ώστε να συμβάλλει στην εξασφάλιση της σταθεροποίησης των τιμών στις αγορές χωρίς, ωστόσο, να οδηγεί στο σχηματισμό πλεονασμάτων στην Κοινότητα- ότι το επίπεδο αυτό πρέπει επίσης να συμβάλλει στη στήριξη του εισοδήματος των παραγωγών λαμβάνοντας επίσης υπόψη τα συμφέροντα των καταναλωτών-
ότι η τιμή προσανατολισμού καθορίζεται βάσει της μέσης τιμής, όπως ορίζεται στο άρθρο 10 παράγραφος 2 του ιδίου κανονισμού, και των προοπτικών εξέλιξης της παραγωγής και της ζήτησης-
ότι η εφαρμογή αυτών των κριτηρίων οδηγεί, όσον αφορά την αλιευτική περίοδο 1993, για ορισμένα προϊόντα σε μια αύξηση και για άλλα προϊόντα στη διατήρηση ή στη μείωση των τιμών σε σχέση με τις τιμές που ισχύουν κατά την τρέχουσα αλιευτική περίοδο-
ότι, κατ' εφαρμογή των άρθρων 169 και 356 της πράξης προσχώρησης του 1985, την 1η Ιανουαρίου 1993 πρέπει να γίνει μια όγδοη προσέγγιση τιμών προσανατολισμού για τις σαρδέλες του Ατλαντικού του είδους Sardina pilchardus,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την αλιευτική περίοδο από την 1η Ιανουαρίου έως τις 31 Δεκεμβρίου 1993, οι τιμές προσανατολισμού για τα προϊόντα που απαριθμούνται στο παράρτημα Ι σημεία Α, Δ και Ε του κανονισμού (ΕΟΚ) αριθ. 3687/91 και τα εμπορικά χαρακτηριστικά στα οποία αναφέρονται καθορίζονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιανουαρίου 1993. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Δεκεμβρίου 1992.

Labels: 2
6